Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 AN EN...LI ŠA₃ GAR LU₂ GAR |IGI.UR| URU KI TA BA DA KU 
 GAR URU KI GUL GUL...E₂ GUL GUL URU KI TA BA DA KU 
 GAR IGI BI EŠ₂ GIŠ KU E LA BA AB...URU KI TA BA DA KU 
 ŠA₃ NU SI SI IGI |LAGAB.LAGAB| |LAGAB.LAGAB| BI URU KI TA BA DA KU 
 |ŠEŠ.AB@g| KI MA GI AŠ KAK A DIM₂ SAG PA GI NU GA₂ GA₂ 
 KALAM@g BI HA |LAGAB×U| A LU GA DIM₂ ZI...MI NI IB DU DU MU 
 TUR MAH BI NI KISAL KISAL RA GI...LU₂ NU UM ZI ZI ZI 
 LUGAL BI <unk> DUB LAL A <unk> A...NA IG 
 LUGAL GAR ŠA₆ GA |KA×GAR|...A PAD...MA AN KU 
 UD IM ŠU₂ ŠU₂ IGI IM LAL E ŠA₃ KA TAB...ZU ZU 
 E₂ ŠIM NA BI NU KALAM@g IG BU DA...IG 
 E₂ GAL LA NA GAR |KA×GAR| LA BA NA IG...BA AB |U.GUD| 
 |E₂.NUN| MAH A NI ŠE NU UM SI SI ZI BI...DU MU 
 GUR₇ LAGAR@g GUR₇ MAŠ E AN |ŠEŠ.KI| KA AN |ŠE.ŠE.NUN&NUN| NU...IG 
 KIN SIG AN RI E NE KID ŠU BA E LAL LAL 
 |TE.AB@g| GAL BI |BI.DIN| |TA×HI| MUŠ₃ IM MA...DU 
 GIR₂ <unk> A GUD |KA×GAR| LU |KA×GAR| RA U₂ ŠIM E BA...NA₂ 
 |U.AD| MAH BA GUD LU NU AK E IR NU MU KALAM@g |HI×AŠ₂| |HI×AŠ₂| E 
 BUR SAG A₂ EL AN |ŠEŠ.KI| KA ZA PA |NINDA₂×NE| BI BA RA GUL 
 E₂ GUD DIM₂ KA NE TUM KA GA A RI SI GA BI BA...
 MU KALAM@g <unk> KU₃ GA SI DI E GAR RA BI BA SUD UD 
 |NI.UD| |HI×AŠ₂| |GUM×ŠE| GIŠ GAN NA NI DUR₂ DUR₂ LU₂ NU UM IGI GAM E 
 |TE.A| ZA KUR NA AN |ŠEŠ.KI| KA A E BA DA LAL 
 A MA₂ SAG GA₂ KID KA NU MU KALAM@g GI₄ GI₄ |EZEN×LAL₂| LAL NU MU KALAM@g RU 
 |TE.AB@g| <unk> TUR DA AN |ŠEŠ.KI| KA IŠ BA DA DUB DUB 
 U₂ |ZI&ZI.LAGAB| BA DA SAR U₂ |ZI&ZI.LAGAB| BA DA SAR HA@g RI E BA AN SAR 
 MA₂ MA₂ TE@g RA |TE.A| ZA KUR NA MUŠ₃ IM MA AB DU 
 |A.LAGAB×HAL| MA₂ TE@g RA BA AB |U.GUD| A ZA A₂ NU MU KALAM@g SUD SUD E 
 EZEN KI |PA.AN| KA GIŠ |HI×AŠ₂| BI BA PAP 
 MA₂ NISAG GA₂ A A |U.KA| NA KA NISAG NU MU KALAM@g AB DU 
 GAR |PAD.AN.MUŠ₃| BI AN |EN.KID| KI EŠ₂ NU MU KALAM@g NA DA AN KU₄ KU₄ 
 |A.LAGAB×HAL| BI ŠA₃ SUD GA I NI IG MA₂ TE@g NU MU KALAM@g DIB BI 
 GU₂ |SAL.TUG₂| MIN A BI GIR₃ NU IG U₂ BU DA BA |A.AN| SAR 
 E₂ |NUN.LAGAR| |GA₂×AN| LA AN |ŠEŠ.KI| KA DUB BA AN BI BA SI IL 
 <SURFACE> 
 GI SIG GIŠ SAR...LAL GU₂ |GIR₃×GAN₂@t| BA AN GAR GAR 
 AB₂ |NUN.LAGAR×SAL| AMAR BI DA...AB KU 
 AB₂ |KI.AN.ŠEŠ.KI| E EDIN KI NU ZU BI GIR₃ PAP BA RA AN KU BI |U.U.U| 
 AN GA A A U₂ LU₂ AB₂ KI |NINDA₂×NE| GA₂ GIŠ KU |LAGAB×(GUD&GUD)| MA BA RU 
 AN ŠU NI HI NI GA |HI×AŠ₂| RA LAGAR@g |U.GUD| LAGAR@g |U.GUD| E NI GA |HI×AŠ₂| RA NU LAGAR@g |U.GUD| LAGAR@g |U.GUD| 
 NI BI LU₂ NI NU ZU NE NI BUR₂ BUR₂ NE 
 GA BI LU₂ GA NU ZU NE NI MUŠ₃ MUŠ₃ |IGI.DIB| NE 
 E₂ |NUN.LAGAR| RI DUG |URU×GA| E BUR₂ BUR₂ E KA NUN NU MU NI IB BI 
 NE |HI×AŠ₂| DUGUD BI I RA A RI I NE BI BA GUL 
 AN |EN.ZU| E A A NI AN EN KID RA |A.IGI| MU KALAM@g NA EREN EREN 
 A A |U.KA| MU |URU×MIN| KI MU A NA RA...A NA AŠ BA E DA GUR RI EN 
 AN EN KID |ŠEŠ.AB@g| KI MU A NA RA...A NA AŠ BA E DA GUR RI EN 
 MA₂ NISAG GA₂ A A |U.KA| NA EŠ₂ NISAG NU MU KALAM@g NA AB |NIM×GAN₂@t| 
 GAR |PAD.AN.MUŠ₃| BI AN EN KID |EN.KID| KI EŠ₂ NU MU KALAM@g NA DA AN KU₄ KU₄ 
 EN URU BAR RA EN URU ŠA₃ GA KID E HA BA AB |DU.DU| E |U.U.U| 
 |ŠEŠ.AB@g| KI URU KI GIŠ AL E RI A DIM₂ LAGAR@g LAGAR@g DA BA <unk> 
...|GA₂×NUN&NUN| KI NI₂ DUB₂ BU AN EN KID LAL AB KID LAL BA AB GAR 
 AN EN KID URU ZU IGI ZU IGI BA...E₂ RI A SUD GA 
 |ŠEŠ.AB@g| KI MA UR BI UR₂ |EZEN×BAD| DA SI IM SI IM NU MU KALAM@g AK E 
 |LAGAB×U| SAG BULUG GA |KI.LAM| BA BI A KI LI BI IB RI RI GI 
 A A |U.KA| MU URU KI MU AŠ BI TA A₂ ZU EŠ₂ LAGAB |A.AN| IGI IB 
 AN EN LIL |ŠEŠ.AB@g| KI MU AŠ BI DA A₂ ZU EŠ₂ LAGAB |A.AN| IGI IB 
 E₂ KIŠ NU IG LA MU AŠ BI DA A₂ ZU EŠ₂ LAGAB |A.AN| IGI IB 
 |ŠEŠ.AB@g| KI MA MU HA RA NI IB |UD.DU| KALAM@g HU MU RA AB |GA₂×AN| LA 
 ME KI EN GI RA BA DA HA LAM MA KI HA RA AB GI₄ GI₄ 
 KI RU GU₂ |DIŠ.DIŠ.DIŠ| |HI×BAD| MA 
 A E₂ ZI E₂ ZI LU₂ BI LU₂ BI 
 GIŠ GI₄ IG BI IM 
 AN EN KID LI TUR NI AN |EN.ZU| RA MU KALAM@g NA NI IB GI₄ GI₄ 
 DIŠ ŠU IGI 
 IM BU DA DAM KI NI NI ŠU 
 |UD×(U.U.U)| AB |UD.DU| UD |U.U| DIŠ |HI×BAD|

Provide the transliteration.

<SURFACE>
{d}en...le ša₃-ŋar lu₂ niŋ₂-hul iri{ki}ta ba-da-tuš
niŋ₂ iri{ki} gul-gul...e₂ gul-gul iri{ki}ta ba-da-tuš
niŋ₂ igi-bi-še₃ {ŋeš}tukul-e la-ba-ab...iri{ki}ta ba-da-tuš
šag₄ nu-si-si igi niŋin-niŋin-bi iri{ki}ta ba-da-tuš
urim₂{ki}ma gi dili du₃-a-gin₇ saŋ sag₃-ge nu-ŋa₂-ŋa₂
uŋ₃-bi ku₆ pu₂-a lug-ga-gin₇ zi...mi-ni-ib-tum₂-tum₂-mu
tur mah-bi i₃-par₄-par₄-ra-ge...lu₂ nu-um-zi-zi-zi
lugal-bi <unk> dub-la₂-a <unk> a...na-ŋal₂
lugal niŋ₂-sag₉-ga gu₇...a šukur₂...ma-an-dab₅
ud im-šuš₂-šuš₂ igi im-la₂-e ša₃-ka-tab...zu-zu
e₂-lunga-na kaš nu-un-ŋal₂ gid₂-da...ŋal₂
e₂-gal-la-na niŋ₂-gu₇ la-ba-na-ŋal₂...ba-ab-du₇
agrun mah-a-ni še nu-um-si-si zi-bi...tum₂-mu
gur₇-du₆ guru₇-maš-e {d}nanna-ka {d}ašnan nu...ŋal₂
kiŋ₂-sig diŋir-re-e-ne-ke₄ šu ba-e-lal-lal
unu₂ gal-bi kurun lal₃ muš₃ im-ma...de₆
ŋiri₂ <unk> a gud gu₇ udu gu₇-ra u₂-šim-e ba...nud
gir₄ mah-ba gud udu nu-ak-e ir nu-mu-un-ur₅-ur₅-e
bur-saŋ a₂ sikil {d}nanna-ka za-pa-aŋ₂-bi ba-ra-gul
e₂ gud-gin₇ gu₃ bi₂-ib₂-dug₄-ga-a-ri sig₉-ga-bi ba...
mu-un <unk> kug-ga si sa₂-e ŋar-ra-bi ba-su₃-ud
{na₄}kinkin naŋa₃ ŋeš-gan-na i₃-durun-durun lu₂ nu-um-ši-gurum-e
kar za-gin₃-na {d}nanna-ka a-e ba-da-la₂
a ma₂-saŋ-ŋa₂-ke₄ gu₃ nu-mu-un-gi₄-gi₄ asil-la₂ nu-mu-un-šub
unu₂ <unk> banda₃{da} {d}nanna-ka iš ba-da-dub-dub
{u₂}numun₂ ba-da-mu₂ {u₂}numun₂ ba-da-mu₂ gir-re-e ba-an-mu₂
ma₂ ma₂-gur₈-ra kar za-gin₃-na muš₃ im-ma-ab-de₆
id₂ ma₂-gur₈-ra ba-ab-du₇-a-za a₂ nu-mu-un-su₃-su₃-e
ezen ki ŋarza-ka ŋeš-hur-bi ba-kur₂
ma₂ nesaŋ-ŋa₂ a-a ugu-na-ka nesaŋ nu-mu-un-ab-tum₂
{ninda}nindaba-bi {d} nibru{ki}še₃ nu-mu-un-na-da-an-ku₄-ku₄
id₂-bi šag₄-sug₄-ga i-ni-ŋal₂ ma₂-gur₈ nu-mu-un-dib-be₂
gu₂ min₄{min}a-bi ŋiri₃ nu-ŋal₂ u₂ gid₂-da ba-am₃-mu₂
{e₂}tur₃ daŋal-la {d}nanna-ka dub-ba-an-bi ba-si-il
<SURFACE>
gi-sig {ŋeš}kiri₆...la₂ gu₂-ŋiri₁₆ ba-an-ŋar-ŋar
{ab₂}šilam amar-bi-da...ab-dab₅
ab₂ munzer-e eden ki nu-zu-bi ŋiri₃ kur₂ ba-ra-an-dab₅-be₂-eš
{d}ga-a-a-u₂ lu₂ ab₂ ki aŋ₂-ŋa₂ {ŋeš}tukul šurim-ma ba-šub
{d}šu-ni-du₁₀ i₃ ga-ar₃-ra du₆-ul-du₆-ul-e i₃ ga-ar₃-ra nu-du₆-ul-du₆-ul
i₃-bi lu₂ i₃ nu-zu-ne i₃-dun₅-dun₅-ne
ga-bi lu₂ ga nu-zu-ne i₃-muš₃-muš₃-u₃-ne
{e₂}tur₃-re {dug}šakir₃-e dun₅-dun₅-e gu₃ nun nu-mu-ni-ib-be₂
ne-mur dugud-bi i-rah₂-a-ri i-bi₂-bi ba-gul
{d}suen-e a-a-ni {d}en-lil₂-ra er₂ mu-un-na-šeš₄-šeš₄
a-a ugu-ŋu₁₀ uru₁₇{ki}ŋu₁₀ a-na-ra...a-na-aš ba-e-da-gur-re-en
{d}en-lil₂ urim₂{ki}ŋu₁₀ a-na-ra...a-na-aš ba-e-da-gur-re-en
ma₂ nesaŋ-ŋa₂ a-a ugu-na-še₃ nesaŋ nu-mu-un-na-ab-tum₃
{ninda}nindaba-bi {d}en-lil₂ nibru{ki}še₃ nu-mu-un-na-da-an-ku₄-ku₄
en iri bar-ra en iri šag₄-ga lil₂-e ha-ba-ab-lah₅-e-eš
urim₂{ki} iri{ki} {ŋeš}al-e ri-a-gin₇ du₆-du₆-da ba <unk>
...ur₃ ki ni₂ dub₂-bu {d}en-lil₂-la₂ eš₃ lil₂-la₂ ba-ab-ŋar
{d}en-lil₂ iri-zu igi-zu igi ba...e₂-ri-a sug₄-ga
urim₂{ki}ma ur-bi ur₂ bad₃-da si-im-si-im nu-mu-un-ak-e
tul₂-saŋ bulug-ga ganba{ba}bi-a ki li-bi-ib-de₅-de₅-ge
a-a ugu-ŋu₁₀ iri{ki}ŋu₁₀ dili-bi-ta a₂-zu-še₃ niŋin₂-am₃-ši-ib
{d}en-lil urim₂{ki}ŋu₁₀ dili-bi-da a₂-zu-še₃ niŋin₂-am₃-ši-ib
e₂-kiš-nu-ŋal₂-la-ŋu₁₀ dili-bi-da a₂-zu-še₃ niŋin₂-am₃-ši-ib
urim₂{ki}ma-ŋu₁₀ ha-ra-ni-ib-e₃ uŋ₃ hu-mu-ra-ab-daŋal-la
me ki-en-gi-ra ba-da-ha-lam-ma ki ha-ra-ab-gi₄-gi₄
ki-ru-gu₂ eš₅-kam-ma
a e₂ zid e₂ zid lu₂-bi lu₂-bi
ŋeš-gi₄-ŋal₂-bi-im
{d}en-lil₂-le dumu-ni {d}suen-ra mu-un-na-ni-ib-gi₄-gi₄
diš šu-ši
im-gid₂-da dam-qi₂-i₃-li₂-šu
{iti}ab-e₃ ud 2(u)-1(diš)-kam